
Омагьосан ден


НАДПИСИ: Омагьосан ден
Мъже
Жени

Деца
Фил
Сашо
Жена 1
Лиза
Дете 1
Лиза
Лари
Киро
Рита
Светлана
Мъж 1
Киро
Ланкастър
Лиза
Говорител
Киро
Дорис
Лиза
Мъж 2
Илия
Нан
Лиза
Нед
Киро
Патрул
Илия
Гюс
Киро
Ралф
Илия
Феликс
Киро
Хърман
Илия
Мъж 3
Илия
Мъж 4
Илия
Мъж 5
Киро
Мъж 6
Илия
НАДПИСИ: Бил Мъри, * Анди Макдауъл, * Омагьосания ден
ФИЛ
Ако днес някой ме пита: “Фил, ако можеше да бъдеш някъде, къде точно би си избрал?” Ще кажа – “Сигурно точно тук – Елко, Невада.” Температурата днес е 26 градуса. В Калифорния утре ще има топло време, гангстерски войни и много високи цени на имотите. На северозапад, виждате и сами, ще растат едни много високи дървета. В Скалистите планини и в равнините ще бъде ясно. Но внимание, проблемите идват! Охоо, олеле! Към нас идва фронт. Тревога! Какво значи това за района Три Ривърс? Едно от тези сини страшилища. Това е леденостуден арктически въздух. Въздушната маса идва от север. И ще се срещне с влажния въздух от Гълфстрийм. Това ще донесе сняг по високите части на планините. Да не предизвиквам съдбата, но в Питсбърг няма да ни засегне – ще ни подмине и ще удари Алтуна – да, съвсем близо! Да видим и седмицата. Както виждате, тук няма нищо страшно. Да се облечете добре. И не излизайте по галоши. Няма да съм тук в десет часа. Утре е Денят на мармота и ще съм в Панксатони, на най-стария празник на мармота. Както знаете, според преданието, ако на 2 февруари мармотът се събуди и си погледне сянката, ни очакват още 6 седмици зима. Значи – стискайте палци.
НАН
Звучи много забавно. Сигурно много ти харесва. Ходиш вече за трети път, нали, Фил?

ФИЛ
За четвърти, Нан. За четвърти.

НАН
Благодаря, Фил. Следва: погледът на Дайан Кингмън върху секса и насилието в кината. Останете с нас. *
МЪЖ 1
Готово!
НАН
Приятно прекарване, Фил!

ФИЛ
За твое сведение, прическа, една голяма телевизия пита за мен.

ЛАРИ
Да, сигурно се казват “Хоум Шопинг”.

ФИЛ
Благодаря, Лари. Ще ме изчакаш ли в колата?
МЪЖ 2
Много добре, Фил. “Големи дървета”!
ФИЛ
Стига, Хенри! Кажи, ще ме заместиш ли в десет или не?

МЪЖ 2
Да. Да.
ФИЛ
Добре.

МЪЖ 2
Виж, ако искаш да поостанеш, мога да направя и вечерната.

ФИЛ
Да да! Да ми се стои в Панксатони? Отвсякъде! 

МЪЖ 2
Е, според Рита ще бъде много добре, ако останеш и за другите събития. Ще има много материал. Хора, веселба, забавления. Още не си работил с нея, нали? Тя е много мила. Според мен ще стане много добър продуцент. Много ще се сработите.
ФИЛ
Мхм! Ще се сработя, но не с нея. Ще се видим в пет. Доскоро! ** Лари, мога ли да ти вярвам? Най-вероятно ще напусна. Тоест това ще ни е последния репортаж от Мармота заедно.
ЛАРИ
Не разбирам какво му е на Празника на мармота. Когато работех в Сан Диего, отразявах това за лястовиците в Капистрано шест години. Подред.
ФИЛ
Ако някой ме види да интервюирам мармот, веднага оставам без бъдеще.

РИТА
А според мен е интересно. Излиза и се оглежда. Размърдва си малкото носле. Поглежда си сянката – или не я поглежда. Да, ще го харесат!

ФИЛ
Ти си нова си, нали? Виж, хората харесват и кървавица! Хората са идиоти!
РИТА
Не ти липсва стил.

ФИЛ
Погледни се в огледалото и виж как изглеждаш, докато правиш това. Нали? Заради мен. Става? “Излиза.. и ето, поглежда си сянката.” Искаш ли кървавица? В жабката имам малко.

РИТА 
Обичам кървавица. **
НАДПИС: Панксатони * Режисьор – Харолд Рамис **
ФИЛ
Няма да остана тук, Рита.

ЛАРИ
О! Примадона!
РИТА
Стига. Какво има, Фил?

ФИЛ
Мразя това място. Бях тук преди 2 години. Ужасно е. Има кърлежи. Няма да спя тук.
РИТА
Няма да спиш тук.

ФИЛ
Така ли?
РИТА
Да. Лари докара мен. Запазих ти хубава стая на Чери Стрийт.

ФИЛ
Браво! Ето това трябва да прави един истински добър продуцент. Да радва своите таланти.
РИТА
Ще се постарая.
ФИЛ
Имам едни упражнения за таза...
РИТА
О! Не прекалявай! Ще дойдеш ли на вечеря с мен и с Лари?
ФИЛ
Не, благодаря. Знам го как яде. * По-добре поспи. Ще се видим на сутринта.
РИТА
Не закъснявай!

ЛАРИ
Наистина ли се нарече «талант»? **
ГОВОРИТЕЛ
Хайде, лагерници, време за ставане! И да си обуете ботушите, защото днес ще бъде студено. И не само днес. Това да не ви е Маями Бийч? Нищо подобно! Днес внимавайте при шофирането, по-късно може да има виелица. Да, виелица. Виелицата. Ето прогнозата. Според метеоролозите ще има виелица. Да, така е. Може да бъде голяма виелица. И голям студ. Но големият въпрос, който си задават всички, та дори и аз си го задавам, е: «Дали Фил ще излезе и ще си погледне сянката?» Фил Панксатони, него имам предвид. Това е Денят на мармота! Ставайте, нима ще изпуснете мармота? Хайде!
МЪЖ 3
Добрутро!

ФИЛ
Добрутро!

МЪЖ 3
При мармота ли отивате?

ФИЛ
Да, точно така.

МЪЖ 3
Дали пролетта вече идва?

ФИЛ
Ще дойде на 21 март.

МЪЖ 3
Хаха! Каква прогноза! Нали това е първия ден на пролетта? *
ЛАНКАСТЪР
Добре ли спахте, г-н Конърс?
ФИЛ
Спах сам, г-жа Ланкастър.

ЛАНКАСТЪР
О! А искате ли кафе?

ФИЛ
Няма да ми направите еспресо или капучино, нали?

ЛАНКАСТЪР
О, ами не знам...
ФИЛ
.. как се пише «еспресо» или «капучино». Няма проблем.

ЛАНКАСТЪР
Обичате ли празненствата?

ФИЛ
О, да, няма начин.

ЛАНКАСТЪР
Май... май ще има виелица.

ФИЛ
Е, ако изкараме късмет, бурята ще ни отмине. Цялата влага, която идва от юг към обед се очаква да отиде на изток, във височина ще кристализира и ще завали сняг. Може и да натрупа. Но в Панксатони ще е към нулата и минус пет през нощта. Шансове за валеж – днес – 20%, утре – 20%.
ЛАНКАСТЪР
О...

ФИЛ
За времето ли да говоря или да си побъбрим?

ЛАНКАСТЪР
Да побъбрим.

ФИЛ
Да, ясно. Ще се видим. Доскоро.

ЛАНКАСТЪР
Аа... Днес ли си тръгвате, г-н Конърс?

ФИЛ
Шансове да си отида днес – 100 процента. **
НЕД
Фил? Хей, Фил? Фил! Фил Конърс! Фил Конърс, знаех си, че си ти.

ФИЛ
Здравейте. Благодаря, че ни гледате.

НЕД
Ей, ей! Само не ми казвай, че не си ме спомняш, защото аз съм убеден, че те помня!
ФИЛ
Друг път.

НЕД
Нед! Райърсън! Иглоносият Нед, Нед Главата! Хайде де! Гимназията «Уестърн». Нед Райърсън, направих номера със свирещия пъп на шоуто на талантите. Бам! Нед Райърсън, последната година имах един херпес, замалко да не завърша. Пак нищо? Нед Райърсън, излизах със сестра ти, Мери Пар, няколко пъти, после ти ми каза да спра. Е?
ФИЛ
Нед Райърсън?

НЕД
Бам!

ФИЛ
Бам? Значи с това с пъпа си се замогнал, или..?
НЕД
Не, Фил, продавам застраховки.

ФИЛ
Какъв шок.

НЕД
Имаш ли застраховка «живот»? И да имаш, не е късно за нова. Прав ли съм, или да, или да? Да, да, да?
ФИЛ
Нед, с удоволствие ще остана да си говорим, но няма да стане.

НЕД
Ей! Няма проблем, ще повървя. Да, когато видя възможност, я преследвам като бик! Нед Бикът! Сега съм Бикът. Да, имам приятели, които живеят и умират според тарифите, а аз казвам «Ей! Това е един голям хазарт, това е!» Кажи ми, чувал ли си за еднократна застраховка живот? Според мен тя е точно за теб. Господи! Колко е хубаво да те видя. Какво ще правиш довечера?
ФИЛ
Нещо друго. Радвам се, че те видях, Иглоглав. Пази се.

НЕД
Хахаха! Внимавай с първата стъпка. Опасна е! **
РИТА
Ей, Фил! Фил, насам! Къде беше?
ФИЛ
Отвратително. Налази ме една пиявица.

РИТА
Ще изпуснеш купона. Тези хора са върха. Някои са били тук цялата нощ. Пеят песни, докато започнат да замръзват, после сядат до огъня, постоплят се, после се връщат и пак започват да пеят.
ФИЛ
Даа. Така са селяните. Та.. Добре ли спа без мен? Не спря да се въртиш, нали?
РИТА
Невероятен си.

ФИЛ
Кой ме похвали?

РИТА
Хайде, това е Мармотът.

ФИЛ
Така. На мен – на три, две, едно. Всяка година очите на цялата нация се обръщат към това малко селце в Западна Пенсилвания, за да видят един майсторлък. Майсторът? Фил Панксатони, най-известният синоптик в света, мармотът. Според преданието той предсказва ранната пролет. И мисля, че днешният въпрос на всички хора е «Дали Фил ще ни зарадва?» Да, така е всяка година. Човекът почуква на вратата, измъква гризача, хората му говорят, той им говори и после ще ни разкажат.
ВСИЧКИ
Фил! Фил! Фил! Фил! 

РИТА
О! Не е ли сладък!

ФИЛ
Да! Харесваш мъже с изпъкнали предни зъби?

РИТА
Не... **
МЕСТЕН
На втори февруари в 7 и 20 и 30 секунди Фил Панксатони, Окото на очите и Прогнозатор на прогнозаторите неохотно, но бързо се появи в Панксатони и заяви на своя език: “Определено си виждам сянката.”
ВСИЧКИ
Нее!

МЕСТЕН
Съжалявам, народе. Още 6 седмици зима. *
ФИЛ
На мен на три, две, едно. В момента телевизията наистина не успява да предаде вълнението на тлъстия мишок, който предсказва времето. Аз обаче се радвам, че съм при него. От Панксатони, аз съм Фил Конърс. Доскоро.
РИТА
Така. Сега опитай още веднъж, но без сарказъм.

ФИЛ
Така е. Отивам си.

ЛАРИ
Примадони! ** Уха! Гледай кво става!

ФИЛ
И какво става?

ЛАРИ
Нямам идея, Фил. Сигурно е виелицата, която щеше да ни подмине.

ФИЛ
Не е възможно!

ЛАРИ
Ей! Ей, по –кротко! Не, не, не! Тук свиркам само аз, ясно ли е? *
ФИЛ
Нее.. Нее!

ПАТРУЛ
Разкарай камиона.
ФИЛ
Началник! Какво става?

ПАТРУЛ
Нищо не става. Затваряме пътя. Идва голяма виелица!
ФИЛ
Каква виелица, само 2-3 снежинки.

ПАТРУЛ
Не слушаш ли времето? Идва голяма снежна буря!

ФИЛ
Аз правя времето. Влажният фронт от Гълфстрийм ще продължи на изток, към Алтуна!
ПАТРУЛ
Не! В главата ти има влажен фронт. Сега или обратно в Панксатони, или газ и ще ви изровим напролет. Вие решавате. И отговорът е?

ФИЛ
Мисля го. Хайде. Извънградските били прекъснати? Ами спътниците? И в космоса ли вали сняг? Нямате ли телефон за спешни случаи – или за знаменитости? И двете! Знаменитост, и спешен случай. Ще ме свържете ли най-сетне? О! * Ще ми сложите ли и алкохол, моля? О, колко хубаво!
РИТА
Фил! За Вечерята на мармота?

ФИЛ
Не, вече обядвах мармот. Не беше зле – прилича на пиле. Вие двамата тръгвайте. О, Лари! Тази вечер си много наострен. Хей.. Пак ли ти ще продаваш курабийките?

ЛАРИ
О! Хахаха! Много смешно, Фил.

РИТА
Ти какво ще правиш?

ФИЛ
Аз... мисля да си отида в стаята, да взема горещ душ и ще почета – “Плейбой”.

РИТА
Щом искаш. *
ФИЛ
Ох! Ох! Боже! Не! Ох! Ох! Маменце! Няма ли топла вода?
ЛАНКАСТЪР
Ахаха, не. Днес няма да има.
ФИЛ
Ама разбира се. Колко съм глупав.

ЛАНКАСТЪР
Приятни сънища. *
ГОВОРИТЕЛ
Хайде, лагерници, време за ставане! И да си обуете ботушите, защото днес ще бъде студено. И не само днес. Това да не ви е Маями Бийч? Нищо подобно!
ФИЛ
Много добре, това беше от вчера.
ГОВОРИТЕЛ
по-късно може да има виелица. Да, виелица. Виелица. Ето прогнозата. Според метеоролозите ще има виелица. Да, така е. Може да бъде голяма виелица. И голям студ. Но големият въпрос, който си задават всички,
ФИЛ
...та дори и аз...

ГОВОРИТЕЛ
...си го задавам, е: «Дали Фил ще излезе и ще си погледне сянката?» Фил Панксатони, него имам предвид. Това е Денят на мармота! Ставайте, нима ще изпуснете мармота? Хайде!

ФИЛ
* Пак същото?
МЪЖ 3
Добрутро! При мармота ли отивате?
ФИЛ
Да.

МЪЖ 3
Дали пролетта вече идва?

ФИЛ
Нали това беше вчера?
МЪЖ 3
Не знам за какво говорите.

ФИЛ
Не ме занасяй, свиньо! Кой ден сме днес?

МЪЖ 3
Втори февруари – Денят на мармота.
ФИЛ
Да. Точно така. Аз си мислех, че е било вчера.

МЪЖ 3
О!
ФИЛ
Хахаха.

ЛАНКАСТЪР
Добре ли спахте, г-н Конърс?
ФИЛ
Добре ли съм спал?
ЛАНКАСТЪР
О! Искате ли кафе?

ФИЛ
Да, моля. Нека да е двойно.
ЛАНКАСТЪР
Обичате ли празненствата? Май ще има виелица.

ФИЛ
Имате ли дежа ву, г-жа Ланкастър?
ЛАНКАСТЪР
Не, но ще питам в кухнята.
ФИЛ
Не настоявам. Благодаря.
ЛАНКАСТЪР
Днес ли си тръгвате, г-н Конърс?

ФИЛ
Шансовете да си отида днес са към 80 процента. 75 до 80. * Извинете. Извинете! Къде са тръгнали всички?
ЖЕНА 1
На Пуешкия хълм! На Деня на мармота!
ФИЛ
Нали е само веднъж годишно?
НЕД
Ей! Фил? Фил! Ей. Ха! Фил Конърс! Само не ми казвай, че не си ме спомняш, защото аз съм убеден, че те помня!

НЕД
Е?

ФИЛ
Нед Райърсън?

НЕД
Бам! В десетката още с първия изстрел! И? Какво правиш, приятелю?
ФИЛ
Честно казано, Неди, не ми е добре, ще ме извиниш ли?
НЕД
Интересно, че споменаваш здравето, защото не знаеш с какво се занимавам в момента.

ФИЛ
Да не продаваш застраховки?
НЕД
Охо, бам още веднъж! Какъв прозорливец! Имаш ли застраховка, Фил? Защото ако имаш, не е късно за още една. Пуф! А? Нали е възможно? Но да ти кажа ли нещо? Имам усещането, че нямаш нито една. Прав ли съм, или да, или да? Да, да?

ФИЛ
Ще тръгвам.
НЕД
Фил! Охохоо! Внимавай с първата стъпка. Опасна е! **
РИТА
Фил! Фил, насам! Къде беше?

ФИЛ
Рита? Направи ми услуга. Искам някой да ми изтрещи един шамар.

РИТА
Защо така?

ФИЛ
Защото!

ЛАРИ
Ако ти трябва и другата буза, само кажи. Ще ти помогна.

ФИЛ
Нещо става и не знам какво да правя.

РИТА
Пил ли си нещо?

ФИЛ
Пил е по-добре. Може ли да говорим сериозно?

РИТА
Не знам. Можеш ли?

ФИЛ
Да, сериозен съм! Имам проблем. Май имам проблем.
ЛАРИ
Рита? Рита!

РИТА
Време е за Мармота!
ФИЛ
Видя ли? Знаех си, че ще го кажеш! Наистина е много.. странно.
РИТА
Направи го, Фил, после ще говорим.

ФИЛ
Добре, на мен – на три, две, едно. И така - Денят на мармота – още веднъж. Което значи, че сме на Пуешкия хълм в очакване на прогнозата от най-известния мармотски синоптик. Фил Панксатони, който след малко ще ни каже колко още зима остава.
ВСИЧКИ
Фил! Фил! Фил! Фил! Фил! Фил!

РИТА
Това е велико!

ВСИЧКИ
Фил! Фил! Фил! Фил!

РИТА
О! Не е ли сладък?

МЕСТЕН
На този втори февруари в 7 и 20 и 30 секунди Фил Панксатони, Окото на очите и Прогнозатор на прогнозаторите неохотно, но бързо...

РИТА
Фил!

МЕСТЕН
...се появи в Панксатони...

ФИЛ
Боже мой! Да, спортът! Знам, че има виелица. Кога ще поправят телефоните? * Ами ако “утре” не дойде? Днес нямаше “утре”! Ало? * Ало?! **
МЪЖ 3
Добрутро! При мармота ли отивате? *
ЛАНКАСТЪР
О! Добре ли ли спахте, г-н... *
ФИЛ
Да!

НЕД
Ей! Фил? Фил Конърс! Помислих... Ей, само не ми казвай, че не си ме спомняш, защото аз съм убеден, че те помня! Аз съм. Нед.. Райърсън. Иглоносият Нед! Нед Главата! Хайде! Гимназията «Уестърн». Ей! Ей!

РИТА
Фил! Фил! Насам! Къде беше?

ФИЛ
Може ли да си поговорим за един неслужебен въпрос?

РИТА
И без това не говориш за работа.

ФИЛ
Наистина трябва да поговорим. Хайде!

ЛАРИ
Ей!

ФИЛ
Това е идейна среща.

РИТА
Чакай малко! Нали имаме работа?

ФИЛ
Не, аз нямам. Направих го два пъти. Хайде, когато си готова, ела в ресторанта.

РИТА
Фил!

ЛАРИ
Какво му става?
РИТА
Нямам идея.

ЛАРИ
Примадони! *
ЖЕНА 1
Още кафенце?

РИТА
Не, благодаря. Сметката, моля. Тези слакдкиши са върха!
ЖЕНА 1
Нали? *
ГЮС
Нищо, ще изметеш боклука.

РАЛФ
Поне се опита!
РИТА
Хайде, сега ми кажи защо не ти се работи и бъди убедителен.

ФИЛ
Рита, аз преживявам един и същ ден вече за трети път. Денят на мармота. Днес!

РИТА
Така. Давай най-важното.

ФИЛ
Не! Честно! Вече за трети път! Все едно вчера... не го е имало?
РИТА
Колкото и да се мъча, не мога да се сетя защо ще си измисляш подобно нещо.

ФИЛ
Не си го измислям! Моля те да ми помогнеш!

РИТА
Добре, и какво да направя?

ФИЛ
Ами не знам! Ти си продуцент – измисли нещо!

РИТА
Искаш ли един съвет? Мисля, че трябва да се прегледаш, щом очакваш да повярвам на това, Фил!

ГЮС
Фил? Като мармота Фил?

ФИЛ
Да! Като мармота Фил!
ГЮС
Виж си сянката, мой човек!

ФИЛ
Идиоти! Автобусът тръгва!

ЛАРИ
Готови ли сте? Трябва да се качваме, ако искаме да изпреварим времето.

РИТА
Ще поговорим за това в Питсбърг.

ФИЛ
Няма да идвам в Питсбърг!

РИТА
И защо не?

ФИЛ
Заради виелицата!

РИТА
Нали каза, че ще удари Алтуна?
ФИЛ
Да, знам, че казах така! *
РИТА
Мисля, че ти трябва помощ.

ФИЛ
Нали това казвам, Рита! Трябва ми помощ!

МЪЖ 1
Е, няма петна, нито тромби, нито тумори. Няма нищо. Хмм. И аневризми. Поне за мен няма нищо, г-н Конърс. Разбира се, ако искате томограф или скенер, трябва да ходите в Питсбърг.
ФИЛ
Не мога да ходя в Питсбърг.

МЪЖ 1
И защо да не можете?

ФИЛ
Казах ви, има виелица!

МЪЖ 1
А, да - виелица! Знаете ли какво ви трябва, г-н Конърс?

ФИЛ
Биопсия?
МЪЖ 1
Психиатър.

МЪЖ 2
Това е необичайно за мен, г-н Конърс. Аз работя с двойки, семейства. Сега имам един алкохолик.
ФИЛ
Бил сте в колеж, нали така? И не сте ветеринар, нали разбирате? Минали ли сте предмети, които се занимават с това?

МЪЖ 2
Да. Нещо такова, мисля. Анормална психология.
ФИЛ
Значи.. какво да правя?

МЪЖ 2
Мисля, че ще се видим пак. Как ви звучи утре? * Не е ли удобно?

ФИЛ
Веднъж бях на Вирджинските острови. Запознах се с мацка, ядохме омар, пихме Пина Колади. По залез се любихме като морски видри. Беше прекрасен ден. Защо не може този ден отначало и отначало и отначало...
ГЮС
Виж, някои хора ще погледнат чашата и ще кажат «Ех, тя е наполовина празна.». За други е наполовина пълна. Според мен си от първите. Нали така?

ФИЛ
Какво ще направиш, ако си закован на едно място, всеки ден е еднакъв и нищо, което правиш, няма значение?

РАЛФ
Та това е моят живот. * Успех. Ще ви откарам. Тази заяжда малко...
ГЮС
Господи! Ела, приятел.

РАЛФ
Боже!

ГЮС
Да, хайде. Дай ми ключовете. Дай ключовете. Няма да те оставим да караш, нали така? Хайде. Изправи се. Поеми си въздух. Добре ли си? Нали? Добре, хайде.
РАЛФ
Оох... Охоо!
ФИЛ
Тук ли ще повръщаш, или искаш в колата?

РАЛФ
Май... и двете.

ФИЛ
Хайде. *
ГЮС
Не мисля, че трябва да карам.

ФИЛ
Не. Аз.. и аз не мисля така.

РАЛФ
Ей!

ФИЛ
Пази главата! Не я троши. Ей, да не забравим коланите!
РАЛФ
Да! На кой друг му се ядат палачинки? *
ФИЛ
Искам да ви питам нещо.

ГЮС
Давай.

ФИЛ
И какво, ако утре не дойде?

ГЮС
Без «утре»? Това ще значи, че няма да има последици. Нито махмурлуци. Ще си правим каквото си поискаме. Да!
ФИЛ
Така е. Ще правим каквото си поискаме.
ГЮС
Ей, Фил! Ако ще мачкаме пощите, да бяхме дали на Ралф да кара.

РАЛФ
Хаха.. да!

ГЮС
Охо! Ей.. ей, Фил! Мисля, че искат да спреш.
ФИЛ
Момент! Цял живот все едно и също. «Оправи си стаята!». «Изправи се!» «Измий си краката!». «Дръж се като голям човек!». «Бъди мил със сестра си!». «Не смесвай бира и вино. Никога!». А, да. «Не карай по релсите на влака!»
ГЮС
Е, Фил, с това и аз съм съгласен. *
ФИЛ
Не знам, Гюс. Понякога си мисля, че наистина трябва да се рискува.
ПАТРУЛ
Говори полицията! Спрете на място!

ГЮС
Ей! Ние само си говорим. Фил? Фил?

ФИЛ
Да, да, да. На бас, че ще завие пръв!
ГЮС
Фил...

ФИЛ
Повече няма да им живея по правилата! Точка!
РАЛФ
Замалко да съм на точка.

ФИЛ
Сам си решаваш и си го живееш.

ГЮС
Ох-ох-ох-ох.... Коляното ми.
ФИЛ
Аз ще говоря. Да. Три чийзбургера, два пъти големи картофи, два шоколадови шейка и една голяма Кола.
РАЛФ
А палачинките?

ФИЛ
Рано ли е за палачинки? * Да! О, да, Ставайте, лагерници! И да си обуете ботушите, защото днес навън е студено. Всеки ден е студено. Това да не ви е Маями Бийч? Нищо подобно!
ЛАНКАСТЪР
О! Защо...

ФИЛ
Спах като бебе, благодаря.

ЛАНКАСТЪР
А...

ФИЛ
Обичам кафе, благодаря.

ЛАНКАСТЪР
Надявам се...

ФИЛ
Виелицата идва по-късно, но ще удари извън града. А.. г-жа Ланкастър? Някой да ме е търсил тази сутрин? Някой от властите? Синя шапка, пушка, палка?
ЛАНКАСТЪР
О, не, нищо подобно. Има ли нещо?
ФИЛ
Очевидно не.

ЛАНКАСТЪР
Ще ми задържите ли стаята? Ще поостана още един ден. * До утре, татенце?
НЕД
Хей! Фил? Фил! Ей! Фил Конърс!

ФИЛ
Нед? *
РИТА
Обичам да гледам как мъж в напреднала възраст става безразсъден. Вдъхновяващо е.
ФИЛ
Годините ми не напредват така бързо, както си мислиш.

ДОРИС
Още кафенце?

ФИЛ
Да. Наливайте смело, моля.

ГЮС
Нищо, ще изметеш боклука.

РАЛФ
Поне се опита!

РИТА
Не се ли притесняваш за холестерол, белодробен рак, любовни дръжки...

ФИЛ
За нищо не се притеснявам. Вече.

РИТА
Защо си толкова особен? Всеки се притеснява за нещо.

ФИЛ
Точно затова съм особен. Не трябва даже да си мия зъбите.
РИТА
Ох!

ФИЛ
Какво?

РИТА
“Тъй клетникът, от себе си обзет
в живота славата не спрял да гони,
и по човешките закони
ще легне във земята най-подир,
но нивга няма да намери мир.” Сър Уолтър Скот. * Не харесваш ли поезия?
ФИЛ
Обичам поезия! Помислих си, че е Уилърд Скот. Обърках се.

РИТА
Уф...

ФИЛ
Дали се държа така, защото съм егоцентричен?

РИТА
Знам, че си егоцентричен. Това ти е неизлечима черта.

ЛАРИ
Готови ли сте? Трябва да се качваме, ако искаме да изпреварим времето.

РИТА
Благодаря, Лари. Е, ще си го вземеш ли?
ФИЛ
Не, ще си го доям тук.

РИТА
Нали не понасяше това място?

ФИЛ
Вече започва да ми харесва. Лари. Стига си гледал. Прекрасни са.

РИТА
Бон апети.

ФИЛ
Ходихте ли на мармота?

ЖЕНА 1
Аха. Не го пропускам.

ФИЛ
Как се казвате?

ЖЕНА 1
Нанси Тейлър. А вие сте?

ФИЛ
В коя гимназия бяхте?

ЖЕНА 1
Какво?

ФИЛ
Гимназията?

ЖЕНА 1
«Линкълн», в Питсбърг. Кой сте вие?

ФИЛ
Кой... кой ви беше по английски в 12 клас?

ЖЕНА 1
Занасяте ли ме?

ФИЛ
Не, не, не, в 12 клас по английски ви беше...?

ЖЕНА 1
Г-жа Уолш.

ФИЛ
Г-жа Уолш, да. Нанси – Линкълн – Уолш. Добре. Много ви благодаря.

ЖЕНА 1
Ей! Ей!

ФИЛ
Нанси? Нанси Тейлър? Гимназията Линкълн! В часовете при г-жа Уолш аз седях точно до вас.
ЖЕНА 1
О! Съжалявам, ...

ФИЛ
Фил Конърс.

ЖЕНА 1
О! Не мога да повярвам!

ФИЛ
Не си ме спомняте, нали?

ЖЕНА 1
Амии...

ФИЛ
Дори ви поканих на завършването.

ЖЕНА 1
Фил Конърс?
ФИЛ
Бях по-нисък, но пораснах.

ЖЕНА 1
Даа... Боже! Как я карате?

ФИЛ
Екстра. Изглеждате страхотно! Много, много страхотно. * Вижте, трябва да направя репортажа. Ммм...

ЖЕНА 1
Репортер ли сте?

ФИЛ
Чета времето по Канал 9, Питсбърг.

ЖЕНА 1
Охо! Боже! Трябваше да се сетя. Това е чудесно!

ФИЛ
Дали по-късно бихме могли...

ЖЕНА 1
Да! Когато и да е!

ФИЛ
Не мърдайте оттук! Обещавате ли?

ЖЕНА 1
Да!

ФИЛ
Добре, няма да се бавя.

ЖЕНА 1
Добре.

ФИЛ
Стискайте палци.

ЖЕНА 1
Стискам палци! ** О, Фил! * О, Фил!
ФИЛ
О, Рита! *
ЖЕНА 1
Коя е Рита?

ФИЛ
Откъде да я знам?

ЖЕНА 1
Какво е това - секс само за една вечер?
ФИЛ
Напротив – Нанси, обичам те. И винаги съм те обичал. Сигурно изглежда прибързано, но.. Нанси, ще станеш ли моя жена?
ЖЕНА 1
О, Фил...

ФИЛ
Рита...

ЖЕНА 1
Нанси!

ФИЛ
Няма значение. * Порив на вятъра. Кучешки лай. Ето камиона. * Херман излиза.. Влиза в банката. Излиза Феликс и стои с не много весело изражение. Добре, Дорис. Хайде... Ей! Оправи сутиена. Така става.
ДОРИС
Ей, Феликс.

ФИЛ
«Феликс»! «Как си, Дорис?» « Може ли монети от по 25 цента?» Десет, девет, осем, седем, шест, пет... от по 25. ...три, две...

ХЪРМАН
Феликс?

ФЕЛИКС
Какво?

ХЪРМАН
Една чанта ли носех, или две?

ФЕЛИКС
Не помня.

ДОРИС
Ами.. Аз.. помислих, че ще ходим на маскарад.
ФИЛ
Както казах – обичам този филм. Гледал съм го поне сто пъти.
ДОРИС
Фил!

ФИЛ
Казах ти – викай ми Бронко!

ДОРИС
Извинявай, Бронко.

ФИЛ
Здравей, Нанси. * Беше ми годеница. Вече не ме помни.

ЖЕНА 1
Здрасти.

ДОРИС
Здрасти.

ФИЛ
Значи искам един възрастен и...
ЖЕНА 1
Двама възрастни.

ФИЛ
Двама възрастни, да. «... мармотът. Според преданието той предсказва ранната пролет. И мисля, че днешният въпрос на всички хора е «Дали Фил ще ни зарадва?»» Рита, ако имаш само един ден живот, какво би направила?

РИТА
Не знам, Фил. От какво умираш?
ФИЛ
Не, ето.. Например светът ще се взриви – и ти какво правиш?

РИТА
Искам да знам къде да сложа камерата. Какво искаш, Фил - момиче за уикенда?

ФИЛ
Не, аз... се интересувам от теб.

РИТА
Аха.

ФИЛ
Да, какво искаш? Какво би правила? За какво мислиш? Какви мъже те интересуват? Как точно се забавляваш?
РИТА
Сериозен ли си, или искаш да ме направиш на глупачка?

ФИЛ
Опитвам се да говоря като обикновените хора. Нали те говорят така?
РИТА
Почти.
ФИЛ
Добре, отговори ми. Нека ти взема едно кафе. * И поничка.
РИТА
Добре.

ФИЛ
И така, какво би искала от живота?
РИТА
Мисля, че искам това, което всички искат. Не знам.. Кариера, любов, брак, деца.

ФИЛ
Имаш ли си някого?

РИТА
Това вече е прекалено лично. Не мисля, че искам да ти отговоря. Ами ти? Ти какво искаш?
ФИЛ
Това, което искам, е някой точно като теб.

РИТА
О, я стига!

ФИЛ
Да, защо не? Ти кого търсиш? За теб кой е “Съвършеният”?
РИТА
Ами като начало той е доста скромен, за да си го признае.

ФИЛ
Това съм аз!

РИТА
Интелигентен, отзивчив, забавен.

ФИЛ 
“Интелигентен, отзивчив, забавен.” Аз, аз, пак аз.

РИТА
Той е романтичен и смел!

ФИЛ
Аз, аз.

РИТА
Има красиво тяло, но не се оглежда на всеки две минути.

ФИЛ
Аз имам красиво тяло и понякога с месеци не се оглеждам.

РИТА
Той е мил, чувствителен, нежен. И не се бои да плаче пред мен.

ФИЛ
Това е твоят човек, нали?

РИТА
Обича животните... и децата. И сменя наакани памперси.
ФИЛ
А ако не им вика “наакани”?

РИТА
О – да свири на някакъв инструмент и да обича майка си.

ФИЛ
Пфф. Аз съм почти такъв. Съвсем, съвсем почти.

ЖЕНА 1
Мога във вторник, става ли?
МЪЖ 2
Да.

ЖЕНА 1
Това е Фил Конърс!
ФИЛ
Здравейте. Благодаря, че ни гледате. * Е, какви са шансовете да тръгнем днес?

РИТА
Колата не иска да пали. Лари я поправя.

ФИЛ
Не беше трудно. Да те черпя ли едно?
РИТА
Добре.

ФИЛ
Джим Бийм... лед.. вода.

МЪЖ 2
За дамата?

РИТА
Сладък вермут с лед и лимон, моля.
ФИЛ
Какви са шансовете да се измъкнем от този град?
РИТА
Колата не иска да пали. Лари я поправя.

ФИЛ
Не беше трудно. Да те черпя ли едно?

РИТА
Добре.

ФИЛ
Сладък вермут, лед и лимон, моля.

МЪЖ 2
За дамата?
РИТА
Същото. Това питие ми е любимо!

ФИЛ
На мен също. Винаги ми напомня за Рим. Как слънцето напича сградите следобед.
РИТА
О... И за какво пием?

ФИЛ
За мармота!
РИТА
Аз пия за мир по света.

ФИЛ
Да те черпя ли едно?

РИТА
Добре.

ФИЛ
Сладък вермут, лед и лимон, моля.

МЪЖ 2
За дамата?

РИТА
Същото. Това питие ми е любимо!

ФИЛ
На мен също. Винаги ми напомня за Рим. Как слънцето напича сградите следобед.

РИТА
О... И за какво пием?

ФИЛ
Искам да се помоля за мир по света.
РИТА
За мир по света.
ФИЛ
За мир по света. * Амин!

РИТА
Мм. Това е чудесно.
ФИЛ
Нали? Нали ти казах?
РИТА
Ммм! Откъде знаеш толкова за Панксатони?

ФИЛ
Бил съм тук доста време. Хората в малкия град са по-истински, по-земни.
РИТА
И аз се чувствам така!

ФИЛ
Сериозно? Искаш ли малко бял шоколад?

РИТА
Уф! Не ме карай да драйфам!

ФИЛ
Без бял шоколад.
РИТА
Това нещо ми е много познато.

ФИЛ
Ммм?

РИТА
Някога да си имал дежа-ву?

ФИЛ
Нали току що ме пита? * Според мен хората се престарават със своята кариера. Иска ми се всички да можеше да живеем в планината, много високо. След пет години се виждам така.
РИТА
О...

ФИЛ
Ами ти?

РИТА
О, съгласна съм! Аз искам да плувам по течението, да видим къде ще стигна.
ФИЛ
Ами ето къде си пристигнала.

РИТА
Мхм. И това е голямо развитие след колежа.

ФИЛ
Не си ли учила електронни медии или журналистика?

РИТА
Мм-мм. Не знам дали ще ми повярваш, но учих френска поезия от 19 век.

ФИЛ
Каква загуба на време. Тоест за много хора това си е загуба на време. Много смела постъпка да избереш точно това. Ти.. трябва да си била много, много силна. Според мен хората се престарават със своята кариера. Иска ми се всички да можеше да живеем в планината, много високо. След пет години се виждам така. Ами ти?

РИТА
О, съгласна съм! Аз искам да плувам по течението, да видим къде ще стигна.

ФИЛ
Ами ето къде си пристигнала.

РИТА
Мхм. И това е голямо развитие след колежа.
ФИЛ
Не си ли учила електронни медии или журналистика?

РИТА
Мм-мм. Не знам дали ще ми повярваш, но учих френска поезия от 19 век.

ФИЛ
‘La fille qui j’aimerals -– Sera comme bob vin –- Qui se bonifiera –- Un peut chaque matin’.
РИТА
Ти знаеш френски?
ФИЛ
Уи. О! Хайде! Не съм го правил от дете.

РИТА
И аз така! Весело е! О!

ФИЛ
Неподправено удоволствие. * Надявам се някой ден да го правя с децата си.

РИТА
Къде намери това?

ФИЛ
Ами.. ходих до магазина на снежния човек. Хей! Атентатор! Ще ви пазя, Ваше Височество. Ще умра за вас! Няма да ти я дам! Скрийте се, миледи!

ДЕТЕ 1
Даа!

ФИЛ
Понякога уцелвам! Ох! Ей! Ето така! Точно така! Много добре! Ох! Готово!
ДЕТЕ 1
Хайде, хайде!
РИТА
Помогни ми! *** Хахаха. Оо...

ФИЛ
Какво?

РИТА
Удивена съм. А това не е лесно.

ФИЛ
За какво?

РИТА
Как може да започнеш деня в едно настроение и да го завършиш съвсем различно.

ФИЛ
Ммхм. И харесва ли ти как го завършваме?

РИТА
Много ми харесва. Чудесен ден. Такъв ден не се планира. 

ФИЛ
А, може. Само че иска много работа. Хайде влез. Искам да ти покажа нещо.

РИТА
Не мисля, че трябва, Фил.

ФИЛ
И аз не мисля, че трябва. Затова ще ти покажа нещото и ще те изритам. Само една минутка.

РИТА
Прекрасно е!

ФИЛ
Ще погледаш ли изкуствения огън?

РИТА
Добре. Стаята е много хубава.

ФИЛ
Вече - да. *
РИТА
Ммм.. не знам, Фил. Не мисля, че това е редно.

ФИЛ
И аз мисля така.

РИТА
Мммм...

ФИЛ
Не, като се замисля, защо не? Прекрасен край на прекрасния ден.

РИТА
Ами.. малко ми е бързичко.

ФИЛ
На мен също.

РИТА
Май ще си вървя.

ФИЛ
Къде пък ще ходиш? Защо? Имаме чуден огън. Имам и френска поезия. Бодлер?
РИТА
Ммм...

ФИЛ
С’е фантастик! Ще ти почета. И.. имам и сладолед на перваза. Задръж малко. * “Роки Роуд”?
РИТА
О! Обичам “Роки Роуд”.

ФИЛ
Да, знаех си. По-добре остани.

РИТА
О.. Наистина, Фил. Изморена съм. Нека се видим утре.

ФИЛ
Не, тази вечер.

РИТА
О...

ФИЛ
Трябва да е тази вечер.

РИТА
Не.. Фил, наистина.

ФИЛ
Хайде. Хайде, само за малко, пък ако ти хареса, ще останеш още, и ако ти хареса, ще останеш още.

РИТА
Нека не го разваляме, нали?

ФИЛ
Не го разваляме. И аз не искам да го разваляме.

РИТА
Ммм... Виж, не мога... Не мога да остана с теб.

ФИЛ
Защо не? Аз те обичам.
РИТА
Ти ме обичаш? 

ФИЛ
Да, обичам те.

РИТА
Но ти не ме познаваш!

ФИЛ
А, познавам те, познавам те. *
РИТА
О не! Не мога да повярвам, че се вързах! Целият ден е бил само една обработка.
ФИЛ
Не е вярно!

РИТА
И мразя фъдж. Брр!

ФИЛ
Без бял шоколад, без фъдж.

РИТА
Какво правиш? Записваш си какво не харесвам?
ФИЛ
Не.

РИТА
Да не си питал приятелите ми какво харесвам и какво - не?

ФИЛ
Аз? Не!

РИТА
Това ли е любовта за теб?

ФИЛ
Не, сериозно! Това е любов!

РИТА
Стига си го повтарял. Май си се побъркал. Не мога да обичам мъж като теб, Фил! Ти не обичаш друг, освен себе си.

ФИЛ
И това не е вярно. Аз не обичам и себе си. Само ми дай шанс...

РИТА
Благодаря ти, че ме подведе така.

ФИЛ
Не съм го правил от дете.
РИТА
И аз така! Весело е!

ФИЛ
Неподправено удоволствие. Май това липсва на днешния свят, нали? Боже, как искам да го правя с децата си. Да! Искам деца! Много деца! И да осиновявам. И да си имам свои деца. И да си имам и храненици.Това ми е от града на снежния човек. Хей! Едно дете ни замерва с топки. Ей! Ела тук! Да си поиграем малко. Хайде. Ей!
ДЕТЕ 1
Да!

ФИЛ
Ей, деца! Хайде! Как искам моите деца да ме удрят така!

ДЕТЕ 1
Да!

ФИЛ
Ей!
ДЕТЕ 1
Да!

ФИЛ
Ей! Ох! Ох! Някой от вас да е за осиновяване?
ДЕТЕ 1
Хайде, хайде!

ФИЛ
Ето ти една бомба! Ей! Това не е ли върха?

РИТА
Стига! ** Фил! Насам! Къде беше? Ще изпуснеш купона. Изглеждаш ужасно! Какво се е случило? Тежка вечер?
ФИЛ
Да. * Хайде, лагерници, време за ставане! И да си обуете ботушите, защото днес ще бъде студено. И не само днес.

ГОВОРИТЕЛ
Най-голямото езеро в страната, Чапала, се намира близо до града, Гуадалахара.
ФИЛ
Мексико?

ГОВОРИТЕЛ
Лесли?

ДОРИС
Мексико?

ГОВОРИТЕЛ
Правилно.
ДОРИС
“Реки и езера”, 400.

ГОВОРИТЕЛ
Сенека е най-голямото от тези езера в западен централен Ню Йорк.
ФИЛ
Фингър Лейкс?

ГОВОРИТЕЛ
Джим?

МЪЖ 4
Фингър Лейкс?

ГОВОРИТЕЛ
Правилно. Южноамериканско езеро...
ФИЛ
Титикака?

ГОВОРИТЕЛ
... в Боливия. Джим?

МЪЖ 4
Титикака?
ГОВОРИТЕЛ
Правилно.

МЪЖ 4
“Реки и езера”, 1000.

ГОВОРИТЕЛ
С цвят на мляко...

ФИЛ
Рона.
ГОВОРИТЕЛ
...на влизане в Женевското езеро, тя изтича кристалносиня. Джим?
МЪЖ 4
Рона.
ГОВОРИТЕЛ
Рона. Вече имаш 1000 долара. Още 500 и ще си начело.
МЪЖ 4
Да видим “Изобретатели” за 200 долара.

МЪЖ 2
Браво!

ФИЛ
Това е смешно! Хиляди хора с измръзнали задници чакат един плъх! Каква психоза! Денят на мармота преди е значел нещо. Събуждали са мармота и са го изяждали. Всички сте лицемери, всички до един! Не ти харесва какво казвам, Лари? Отвори си устата, ела и бъди мъж, а? Обработвам ли ви, Принцесо? Ако искате прогноза за времето, питайте другия Фил. Аз предсказвам една зима. Ще бъде студено. Ще бъде мрачно. И ще се задържи до края на дните. ** И така, очите на цялата нация се обръщат към това малко селце в Западна Пенсилвания, дъра-дъра-дъра. Няма начин тази зима изобщо да свърши, докато гризачът си гледа сянката. Не виждам никакъв начин. Това трябва да спре. И точно аз ще го спра!
ЛАРИ
Много добре, Фил. Много добре. Просто е полудял!

РИТА
Не е на добре. Мисля, че нещо не му е наред.
ЛАРИ
Да. Много неща не са му наред.
РИТА
Здравей, Фил.

ФИЛ
Това е моят край, Рита. Вече няма друг изход. Искам да запомниш, че изкарахме чудесен ден.
МЪЖ 1
Добре, приятелче. Браво. Той ми се усмихна. Видя ли го?

МЪЖ 2
Май да.

МЪЖ 1
Добре, приятел. Хайде. *
МЪЖ 2
Здравейте, господине. С какво да помогна? Ей!
МЪЖ 1
Ей, какво правиш? Ей! Ей! * Джейк, да тръгваме! Някой отвлече Фил. Да го хванем!
РИТА
Защо му е да отвлича мармот?

ЛАРИ
Сещам се за няколко причини. Перверзник. **
РИТА
Той май съвсем превъртя!

ЛАРИ
Това ще е новина!

РИТА
Какви ги върши? Какво смята да прави?

ФИЛ
Не е зле за четириног. Гледай и огледалата, с периферното зрение. Точно така. Да, точно така. Я, преследват ни! Хайде, да се забавляваме! Хахаха! * Не карай, когато си ядосан! Не когато си ядосан! **
МЪЖ 1
Ха така, там няма изход! Сега ще се върнат, хванахме ги! **
ЛАРИ
Какво по дяволите прави?

РИТА
Не знам.

МЪЖ 1
Ако стреляш, цели се нагоре. Да не убиеш мармота.

ФИЛ
Да не караме хората да чакат, а? * Да започваме. Фил. * На мен, Лари - на три... две... едно...
РИТА
Фил!

ЛАРИ
Може и да е добре. * Е, сега няма как да е. **
ФИЛ
О, не... **
ЛАНКАСТЪР
Добре ли спахте, г-н Конърс? А искате ли.. тост? ** Боже мой! **
РИТА
Той е. *
ЛАРИ
Беше един.. страхотен човек. Много го харесвах. Много.
РИТА
Моля? Какво каза?
ФИЛ
Аз съм бог.

РИТА
Ти си бог?

ФИЛ
Да, бог. Не «Бог», не чак това.

РИТА
Защото си преживял катастрофа?

ДОРИС
Готови ли сте с поръчката?

ФИЛ
Не беше само катастрофа. И не само една експлозия. Бях наръгван, прострелван, отровен, обесван, удари ме ток, изгорях.
РИТА
О, нима?

ФИЛ
Всяка сутрин се събуждам без драскотина, и косъм не пада от мен. Безсмъртен съм.
ДОРИС
Специалитетът днес е вафлички с боровинки.

РИТА
Защо ми го казваш?

ФИЛ
Защото искам да ми повярваш.

РИТА
Ти не си бог. За това можеш да ми вярваш, завършила съм католическо училище.
ДОРИС
Щом не сте готови, ще дойда след малко. 

ФИЛ
Откъде знаеш, че не съм бог?

РИТА
Ха! Ох, моля ти се

ФИЛ
Откъде знаеш?

РИТА
Защото е невъзможно!

ДОРИС
Ще дойда пак.

ФИЛ
Дорис! * Това е Дорис. Нейният зет Карл е собственик. Работи тук от 17-годишна. Повече от всичко на света иска да види Париж, преди да умре.
ДОРИС
О.. Боже, колко искам!

РИТА
Какво правиш?
ФИЛ
Това са Деби Клайзър и годеникът й Фред.

ЖЕНА 1
Познаваме ли се?

ФИЛ
Довечера щяха да се женят, но Деби е поразмислила.

ПАТРУЛ
Какво?

РИТА
Много хубава халка!

ФИЛ
Това е Бил. Сервитьор е от три години – откакто е завъшил Пен и е трябвало да работи. Обича градчето, боядисва детски играчки и е гей.
Мъж  5
Така е!

ФИЛ
Това е Гас. Той мрази живота тук. Иска да си беше останал във флота.
МЪЖ 2
И щях да имам тлъста пенсия.

РИТА
Извинявай, това номер ли е?

ФИЛ
А, може би истинският Бог си служи с номера. Да, може и да не е всемогъщ. Тук е от самото начало, затова знае всичко.
РИТА
Добре. И кой е това?

ФИЛ
Това е Том. Работил е в мината, докато я затворят.
РИТА
А тя?

ФИЛ
Алис. Дошла е тук като бебе, след това са живеели в Иъри.
ЖЕНА 1
Така е!

РИТА
А тя?

ФИЛ
Нанси. Работи в магазин за дрехи и когато е много възбудена, пищи като катерица.
ДОРИС
Ей!

РИТА
Откъде познаваш всички хора?
ФИЛ
Казах ти! Аз знам всичко! След около пет секунди един сервиьор ще изпусне подноса. Пет, четири, три...

РИТА
Невъзможно!
ФИЛ
... две, едно. Ее?
РИТА
Добре, достатъчно.

РАЛФ
Поне се опита!

РИТА
Ами аз, Фил? И мен ли познаваш?

ФИЛ
Знам всичко за теб. Харесваш си работата, но искаш повече от Канал 9, Питсбърг.
РИТА
Това всички го знаят!

ФИЛ
Обичаш яхти, но не и океана. Лятото ходиш със семейството си на езеро в планината. Има дълъг дървен кей и къщичка, в която на покрива липсва дъска. Криеш се там, за да бъдеш сама. Луда си по френска поезия и по кристалите. Много си щедра. Мила си с непознатите и с децата. Когато стоиш в снега, приличаш на ангел.
РИТА
Как правиш всичко това?

ФИЛ
Казах ти. Събуждам се всеки ден точно тук, в Панксатони, денят е 2 февруари. Не мога да направя нищо. Ако още не ми вярваш, чуй...
РИТА
Фил...

ФИЛ
След десет секунди Лари ще се появи и ще те отведе от мен. Искам да не му позволиш.
РИТА
Лари?

ФИЛ
Повярвай ми, моля те. Трябва да ми повярваш. *
ЛАРИ
Готови ли сте? Трябва да тръгваме, ако искаме да изпреварим времето. * Какво е това?
РИТА
«...ако искаме да изпреварим времето.» Може и наистина да е така. Тоест, как иначе ще знаеш толкова много?
ФИЛ
О, няма начин. Не съм толкова умен!

РИТА
Защо не остана с теб до края на деня. Като обективен свидетел, да видя какво ще стане.
ФИЛ
Ха, звучи като научен проект. Концентрирай се. Трябва да го искаш. * Поискай го, Рита! О, хайде! Опитай с китката, не с пръстите. Трябва само фшшт – фшшт.. 
РИТА
Фшшт! Хахаха!
ФИЛ
Бъди шапката! Да! Хайде, бъди шапката. 

РИТА
Това ще го уча поне една година.

ФИЛ
Не, половин. 4-5 часа на ден. Ставаш перфектна.
РИТА
Така ли си уплътняваш вечността?

ФИЛ
Сега вече знаеш. Не това е най-лошото.

РИТА
А кое е най-лошото?

ФИЛ
Най-лошото е това, че утре ще си забравила за всичко и ще ме третираш като идиот.
РИТА
Не!

ФИЛ
Няма проблем -аз съм идиот.

РИТА
Не, не си!

ФИЛ
Това няма значение. Убивал съм се хиляди пъти. Вече не съществувам.
РИТА
Понякога искам да имам хиляда живота. Не знам, Фил. Може и да не е проклятие. Зависи как точно го гледаш.
ФИЛ
Леле, ти си непоправима!

РИТА
Искам да ти кажа, че днешният ден беше чудесен.

ФИЛ
Така е.

РИТА
И може би. ако не си отегчен, някой път може да го повторим.

ФИЛ
Надявам се. *
РИТА
Още си тук! * О, мислех си, че ще изчезнеш –ти или аз, знам ли?

ФИЛ
Не преди шест...

РИТА
О! Ти си плъх...

ФИЛ
Не съм казвал «полунощ».
РИТА
Знаел си, че чакам полунощ!

ФИЛ
Това значи ли, че си тръгваш?

РИТА
О, не.

ФИЛ
Добре!

РИТА
Добре. * О, съжалявам.

ФИЛ
Мм, няма проблем. Може да заспиваш. Обещавам да не те пипам... много.
РИТА
Няма проблем. Не съм изморена. И какво казваше?

ФИЛ
Май последното, което чу, беше «Само Бог може да направи дърво.».
РИТА
Наистина. **
ФИЛ
Това, което щях да ти кажа, беше.. Че според мен си най-сладкият и най-мил човек, който съм срещал някога. Не съм виждал по-мил човек от теб. * Още щом те видях, нещо в мен се промени. Не съм ти го казвал, но... * Исках да те прегърна, колкото сила имам. * Не заслужавам човек като теб, * но ако можех, кълна се, че ще те обичам до края на живота си.
РИТА
Каза ли нещо? *
ФИЛ
Лека нощ, Рита.

РИТА
Лека нощ, Фил. **
ГОВОРИТЕЛ
Хайде, лагерници, време за ставане! И да си обуете ботушите, защото днес ще бъде студено. И не само днес. Това да не ви е Маями Бийч? Нищо подобно! **

ФИЛ
Кой иска кафе? Вземете, докато е топло.

РИТА
Благодаря, Фил.

ФИЛ
Лари? Сметанка, две пакетчета.

ЛАРИ
Ха! Благодаря, Фил.

ФИЛ
Сладкишче?

РИТА
Не, нагласяме се.

ФИЛ
Сладкишче, Лари? Вземи си!
ЛАРИ
Благодаря, Фил. Малинки. Браво!
ФИЛ
Да, поговорих с уредника. Това е посредникът на мармота. Каза, че ако застанем там, ще стане по-добре. Какво мислиш?
РИТА
Звучи ми добре!

ФИЛ
Какво мислиш, Лари?

ЛАРИ
Да. Да действаме.

РИТА
Благодаря, Фил.
ФИЛ
Може да се получи. Ще ви помогна с багажа.

ЛАРИ
Ааа...

ФИЛ
Не, носи си кафето. Аз ще го взема. Не си ни разказвал. Имаш ли деца? **
ЛАНКАСТЪР
Да?
ФИЛ
Бих искал да уча пиано, моля.

ЛАНКАСТЪР
Добре, но имам ученичка. Ако утре не ви е проблем, мога да ви вместя..
ФИЛ
Искам да бъде веднага. Ще ви дам хилядарка.

ЛАНКАСТЪР
Влезте! **
МЪЖ 3
Добрутро! При мармота ли отивате?

ФИЛ
Боджорно, синьоре! *
МЪЖ 3
Дали пролетта вече идва?
ФИЛ
Зимата тръгва на почивка... Разтяга широка усмивка... А как мечтая за пролет! Чао!
МЪЖ 3
Чао! **
РИТА
Фил!
ФИЛ
Рита, здравей! О, Лари! Ехо! Харесва ли ви?
РИТА
Много!

ФИЛ
Благодаря.

ЛАРИ
Ти знаеше ли за скулптурите от лед?

РИТА
Не. **
ЛАНКАСТЪР
Не е зле, г-н Конърс. И това ви е първи урок?
ФИЛ
Но баща ми местеше пиана, така че...

НЕД
Фил? Фил Конърс? Знаех си, че си ти!
ФИЛ
Нед Райърсън!

НЕД
Да!

ФИЛ
Липсваше ми толкова много! Не знам накъде си тръгнал, но.. можеш ли да се освободиш?

НЕД
Аа.. трябва да тръгвам. И.. радвам се, че се видяхме. **
ФИЛ
Здрасти, татенце. Да те заведа ли на топличко? Да.. Да.. Помниш ли ме? *
ДОРИС
Извинявайте, господине? Вие ли доведохте стария човек?
ФИЛ
Мхм. Как е той?

ДОРИС
Ами, току що почина.

ФИЛ
А от какво почина?

ДОРИС
Беше много стар. Май.. му настъпи часа. 

ФИЛ
Искам да му видя картона. Извинете.

ДОРИС
Господине! Не може да влизате тук! Тук е забранено за външни... *
ФИЛ
Къде е картонът?

ДОРИС
Понякога просто умираме!

ФИЛ
Не и днес. ** Там в края е най-трудно.

ЖЕНА 1
Заповядайте.

ФИЛ
Благодаря. * Хайде, татенце. Хайде де. Хайде. * Хайде, хайде - дишай! Дишай де, дишай! ** Когато Чехов описвал зимата, тя била бледа и дълга, една зима без надежда. Но ние знаем, че зимата е само стъпка в цикъла на живота. Стоейки тук, сред хората на Панксатони и усещайки голямата топлина на техните сърца, не мисля, че дългата и блестяща зима има лоша съдба. От Панксатони, аз съм Фил Конърс. Доскоро. *

РАЛФ
Чудесна реч, Фил.

ГЮС
Така е.

ФИЛ
Благодаря, благодаря. Как ви се стори?
ЛАРИ
Човече. Ти ме просълзи.
ФИЛ
Благодаря, Лари.

ЛАРИ
Благодаря. Ще тръгвам, трябва.

РИТА
О, Фил?

ФИЛ
Ммм?

РИТА
Много ме изненада. Не знаех, че си такъв талант.
ФИЛ
Понякога изненадвам и себе си.

РИТА
Къде тръгна? Да вземем по едно кафе?

ФИЛ
С удоволствие, става ли друг път? Имам няколко задачки за вършене. Нали?
РИТА
Мхм. * Фил? Какви задачки имаш? Нали си отиваме? *
ФИЛ
Чакай, дечко. Какво се казва? Какво се казва? Ах, пикльо. Защо не ми благодариш? До утре... може би. Ох..
ЖЕНА 1
Съсипана е!

ЛАНКАСТЪР
Не...

ДОРИС
Просто е спукана. Сега, без нерви!
ЛАНКАСТЪР
О, земетресение!

ДОРИС
Не е земетресение!
ЛАНКАСТЪР
Какво става?
ДОРИС
О! Благодаря, младежо!

ФИЛ
За нищо, дами. Нося си гума и крик. Не се безпокойте, нали? Минутка.
ЛАНКАСТЪР
Кой е това?
ДОРИС
Сигурно е от авто-клуба.
ЖЕНА 1
Господи, май има инфаркт! Помогнете! Викнете някого! Лекар, адвокат... Господи! *
ДЕТЕ 1
Май стана. Добре ли си?

МЪЖ 1
Аха.
ФИЛ
Ако ще ядеш пържола, подостри си зъбите. Нали? Добър апетит.
ЖЕНА 1
Благодаря ви! Добре ли си?

МЪЖ 1
Кой е това? Добре съм, добре съм!

ЖЕНА 1
Сигурен ли си?
МЪЖ 1
О, да. Яж, яж, яж.

ЛАРИ
Ами хората не разбират какво значи това. Това е изкуство! Да, според мен повечето си мислят, че включваш камерата и всичко е наред. Но има още толкова много неща! Ей! Дали искаш да видиш и апаратурата в колата?
ЖЕНА 1
О.. Виж, трябва да влизам вътре. Но..
ЛАРИ
Много добре. А аз ще дойда с теб. Само да дам бакшиша. Така... * Рита! Здрасти!
РИТА
Здрасти!

ЛАРИ
Как я караш? Рита, това е Нанси. Нанси – Рита. Точно отивахме на партито. Ще идваш ли?
РИТА
Да, звучи интересно. Дали да викна Фил?

НАНСИ
Фил Конърс? Мисля, че вече е там.

ЛАРИ
Браво!

РИТА
Хмм. **
ЛАНКАСТЪР
Не е ли добър?

РИТА
Страхотен е!

ЛАНКАСТЪР
Той е мой ученик! Гордея се с теб!

ФИЛ
Благодаря. Здравей, добре дошла на партито.

РИТА
Фил, не знаех, че свириш на пиано!

ФИЛ
О, имам много таланти! *
ЖЕНА 1
О, това е младежът от авто-клуба. Още веднъж ви благодаря.
ФИЛ
За нищо, дами.

ЛАНКАСТЪР
Най-бързият повдигач в Джеферсън Каунти!
РИТА
За какво става въпрос?

ФИЛ
Не знам. Цяла нощ ме преследват.

ЖЕНА 1
Ето къде сте! Ммм! Така и не ви се отблагодарих, че спасихте Бъстър. Със сигурност щеше да се задуши!
ФИЛ
Може би щеше. Искаше да погълне цялото теле.
МЪЖ 1
Дължа ти услуга!

ЖЕНА 1
Скъпа, не го изпускай! Това си е находка!

РИТА
Какво си правил днес?

ФИЛ
А, все едно и също.

ПАТРУЛ
Извинете, г-н Конърс?
ФИЛ
О, Фред! Как мина сватбата?

ПАТРУЛ
Исках само да ви благодаря, че говорихте с Деби и тя се отпусна.
ФИЛ
Само разпалих пламъка на страстта, Фред.

Деби
Ти си върхът!

ФИЛ
Вие сте върхът! Рита, това са Деби и Фред Клайзър.

Деби
Приятно ми е.

ФИЛ
Хайде, деца. Честито!
Деби
Какво е това? О, невъзможно.

ПАТРУЛ
“Кечмания”! Страхотно!
Деби
Откъде знаете, че отиваме в Питсбърг?
ПАТРУЛ
Благодаря, г-н Конърс. Много ви благодаря.

Деби
Вие сте страхотен!
РИТА
Нищо не разбирам.

ФИЛ
Ами.. така си е.

РИТА
Защо всички те познават? Ти идваш тук веднъж годишно и си най-известния човек в града?
ДОРИС
Извинете?
ФИЛ
Да.

ДОРИС
Доктор Конърс? Да ви благодаря за гърба на Феликс.
ФИЛ
О...

ДОРИС
Вече дори ми помага в кухнята!

ФИЛ
Съжалявам, че стана така, Феликс. *
РИТА
Доктор Конърс?

ФИЛ
По-скоро почетна титла.

РИТА
Какво става тук?

ФИЛ
Наистина не знам.

РИТА
Не, покрай теб става нещо!

ФИЛ
Дългата версия ли искаш или кратката?

РИТА
Започни с кратката, аз ще питам. *
МЪЖ 6
И така, хора. Внимание! Започва голямото наддаване за ергени. Вече знаете правилата. Правоспособните ергени да излязат отпред, а вие, дами... наддавайте за тях! Победителката прави каквото си поиска, няма обжалване. Все едно какво е, стига да е законно. Бъркайте из джобовете и помнете – всичко е за каузата!
ДОРИС
Фил! Защо стоиш тук? Хайде! Излез отпред! Смятам, че ще си мой за десет долара. Ей, Бъстър, ето първата жертва!
МЪЖ 6
Фил Конърс! Излез отпред. * И така! Колко давате за този расов екземпляр?
ЛАНКАСТЪР
Пет долара.
МЪЖ 1
Търгът започва от пет долара.
ДОРИС
Десет!
ЖЕНА 1
20!

ДОРИС
15!

ДОРИС
25!

ЖЕНА 1
30!

ДОРИС
35!

ЖЕНА 1
40!

ДОРИС
45!

ЖЕНА 1
50!

ДОРИС
55!

ЖЕНА 1
60!

МЪЖ 6
Чух 60 долара. Кой дава повече? *
РИТА
339 долара и 88 цента. *
МЪЖ 6
Не мисля, че приемаме още залози. Това значи – продадено! На дамата за 339 долара и 88 цента. Поздравления! * Хайде, ергени! Следващият? * Добре, от колко започва наддаването? Имаме ли един долар и половина? Някой? 75 цента?
ЛАНКАСТЪР
Мога, на две вноски.

МЪЖ 6
Продадено! На дамата за 75 цента.

ЛАНКАСТЪР
Спечелих го! Оо!

НЕД
Фил! Фил!

ФИЛ
О не...

НЕД
Фил Конърс? Знаех си, че си ти!
ФИЛ
Рита, това е Нед Райърсън. Новият ми застрахователен агент.
НЕД
Така е! Не сме се виждали от 20 години; той идва и си прави живот, срочна, безсрочна, пожар, кражба, каско, здравна с опция за смърт и разчленяване, дори наводнение! Фил, това е най-хубавият ден в живота ми!
ФИЛ
И на мен!

РИТА
И на мен!

НЕД
Къде ще ходим?

РИТА
О.. да не го разваляме.
НЕД
“Да не го...”. Да, стоплих!

РИТА
Защо да не гледам?
ФИЛ
Защото се притеснявам... много.

РИТА
Студено ми е! Още колко трябва да стоя?
ФИЛ
Опитвам се да си изкарам парите. Ти даде доста пари.

РИТА
Е.. според мен си на сметка.

ФИЛ
Това е много мило. И май си права.
РИТА
Готово ли е вече?

ФИЛ
Почти. Трябва да я залея със сироп и можем да я ядем.
РИТА
Хайде, Фил, измръзнах!

ФИЛ
Секунда, секунда! Така. Сега ще я завъртя.
РИТА
Прекрасна е! Невероятна. * Как я направи?

ФИЛ
Познавам лицето ти така добре, че ще я направя и без да гледам. *
РИТА
Нямам думи. Не знам какво да кажа.

ФИЛ
Аз знам. Независимо какво ще стане утре * или до края на живота ми, * ще съм щастлив, защото те обичам.

РИТА
И аз съм щастлива. ** Много е рано. Ох!
ФИЛ
Нещо е по-различно. 

РИТА
Добре или зле?

ФИЛ
Различното винаги значи добре, но това е повече от добре. А защо си тук?
РИТА
Купих те. Притежавам те.

ФИЛ
Но защо си още тук?
РИТА
Каза ми да остана – и останах.

ФИЛ
Казал съм ти и си останала?

РИТА
Мхм.

ФИЛ
Не мога да накарам и куче да остане. О.. Трябва да видя нещо. О! Остани, остани.. * Няма ги! Всички са си отишли! Знаеш ли какво сме днес?
РИТА
Не, какво сме?

ФИЛ
Днес е утре. Случи се! Ти си тук!
РИТА
Тук съм. О, Фил... Защо снощи не беше такъв? Заспа моментално!
ФИЛ
Беше краят на един дълъг ден.

РИТА
Мхм.

ФИЛ
Мога ли да направя нещо за теб.. днес? 

РИТА
О, все ще ти измисля нещо. **
ФИЛ
Толкова е хубаво! * Да останем тук! * Ще живеем под наем!

КРАЙ

